Publication: Magyar Közlöny
Issue: MK-2011-85 (Year: 2011, Number: 85)
Era: contemporary
Section: A sportról szóló 2004. évi I. törvény (a továbbiakban: Stv.) 23. § (1) bekezdése a következõ d) ponttal egészül ki:
Paragraph Index: 522

(1) Az Stv. 63. § (3) bekezdése helyébe a következõ rendelkezés lép: „(3) A versenyrendszerben szervezett versenyek lebonyolítására alkalmas sportlétesítményeket biztonságtechnikai szempontból az általános rendõrségi feladatok ellátására létrehozott szerv (a továbbiakban: rendõrség), a tûzoltóság, a katasztrófavédelem, az Országos Mentõszolgálat, az egészségügyi államigazgatási szerv, a sportszövetség, a létesítményt használó sportszervezet, a tulajdonos, az üzemeltetõ, a sportrendezvényt szervezõ és az azzal szerzõdéses viszonyban álló egészségügyi szolgáltató, a rendezõ szerv és a Sportrendezvényeket Biztonsági Szempontból Minõsítõ Bizottság (a továbbiakban: Minõsítõ Bizottság) képviselõje a versenyrendszerben szervezett elsõ verseny elõtt legalább 30 nappal, évente legalább egy alkalommal közösen ellenõrzi. Az ellenõrzés idõpontjáról – azt legalább 15 nappal megelõzõen – a sportlétesítményt használó sportszervezet, több ilyen sportszervezet esetén a sportlétesítmény tulajdonosa vagy üzemeltetõje minden érintett szervezetet értesíteni köteles. A (4) bekezdésben meghatározott engedély a rendõrség, a tûzoltóság, a katasztrófavédelem és az egészségügyi államigazgatási szerv hozzájárulása nélkül nem adható meg. Az ellenõrzésrõl a Minõsítõ Bizottság képviselõje jegyzõkönyvet vesz fel, amit 8 napon belül megküld az ellenõrzést végzõ szervezeteknek.”

Source: https://magyarkozlony.hu/hivatalos-lapok/dab93ef982f578769093bd104365bbd78c3cd282/dokumentumok/faf6bf42a99b8c3713461449ace716af11a09ef5/letoltes